CELEX: 62014CN0222
Language: hu
Date: 2014-05-07 00:00:00
Title: C-222/14. sz. ügy: A Symvoulio tis Epikrateias (Görögország) által 2014. május 7-én benyújtott előzetes döntéshozatal iránti kérelem – Konstantinos Maïstrellis kontra Ypourgos Dikaiosynis, Diafaneias kai Anthropinon Dikaiomaton

21.7.2014   
            
            
               HU
            
            
               Az Európai Unió Hivatalos Lapja
            
            
               C 235/8
            
         A Symvoulio tis Epikrateias (Görögország) által 2014. május 7-én benyújtott előzetes döntéshozatal iránti kérelem – Konstantinos Maïstrellis kontra Ypourgos Dikaiosynis, Diafaneias kai Anthropinon Dikaiomaton
   (C-222/14. sz. ügy)
   2014/C 235/11
   Az eljárás nyelve: görög
   
      A kérdést előterjesztő bíróság
   
   Symvoulio tis Epikrateias
   
      Az alapeljárás felei
   
   
      Felperes: Konstantinos Maïstrellis
   
      Alperes: Ypourgos Dikaiosynis, Diafaneias kai Anthropinon Dikaiomaton
   
      Az előzetes döntéshozatalra előterjesztett kérdések
   
   Úgy kell-e értelmezni a 96/34/EK irányelv (1) és a 2006/54/EK irányelv (2) jelen ügyre alkalmazandó rendelkezéseit, hogy azokkal ellentétes a vitatott 3528/2007. sz. törvény 53. cikke (3) bekezdésének harmadik mondatához hasonló olyan nemzeti rendelkezés, amelynek értelmében, ha a közalkalmazott felesége nem dolgozik, illetve nem gyakorol semmilyen hivatást, a férj kizárólag akkor jogosult szülői szabadságra, ha a feleség súlyos betegség vagy fogyatékosság miatt alkalmatlannak minősül a gyermek gondozására?
   
      (1)  Az UNICE, a CEEP és az ESZSZ által a szülői szabadságról kötött keretmegállapodásról szóló, 1996. június 3-i 96/34/EK tanácsi irányelv (HL L 145., 4. o.; magyar nyelvű különkiadás 5. fejezet, 2. kötet, 285. o.)
   
      (2)  A férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról szóló, 2006. július 5-i 2006/54/EK európai parlamenti és tanácsi irányelv (HL L 204., 23. o.).